rejauldu/bengali-wikipedia huggingface dataset:
thumb|১৬শ শতাব্দী গীতগোবিন্দম্‌ পাণ্ডুলিপি  গীতগোবিন্দম্ (দেবনাগরী: गीत गोविन्द) গৌড়ের রাজা লক্ষ্মণ সেনের সভাকবি জয়দেব কর্তৃক সংস্কৃত ভাষায় রচিত একটি কাব্য; এর রচনাকাল ১২ শতক। এই কাব্যে বৃন্দাবনে শ্রীকৃষ্ণের গোপিনীদের সঙ্গে রাসলীলা — রাধার বিষাদ বর্ণনা, কৃষ্ণের জন্য ব্যাকুলতা, উপালম্ভ বচন, কৃষ্ণের রাধার জন্য উৎকণ্ঠা, রাধার সখীদের দ্বারা রাধার বিরহ-সন্তাপের বর্ণনা গ্রন্থিত হয়েছে। কাব্যের মনোরম রচনাশৈলী, ভাবপ্রবণতা, সুমধুর রাগরাগিণী, ধর্মীয় তাৎপর্য তথা সুললিত কোমল-কান্ত-পদাবলী সাহিত্যিক রসপিপাসুদের অপার আনন্দ প্রদান করে। ১৭৮৪ খ্রিষ্টাব্দে উইলিয়াম জোন্স দ্বারা লিখিত 'অন দ্য মিউজিকাল মোডস্ অফ হিন্দুস্' (এশিয়াটিক রিসার্চেস, খণ্ড ৩) বইয়ে গীতগোবিন্দকে 'গোপনাট্য' (Pastoral Drama) বলে অভিহিত করা হয়েছে। অন্যান্য সমালোচকরা একে 'গীতিনাটক', 'পরিশুদ্ধ যাত্রা', 'সংগীত রূপক' বলে আখ্যায়িত করেছেন। এনসাইক্লোপিডিয়া ব্রিটানিকাতে (খণ্ড ৫) এই কাব্যকে 'ধর্মনাট্য'বলা হয়েছে। জার্মান কবি গ্যেটে এই কাব্যের অনুবাদ সংস্করণ পাঠ করে কাব্যটির ভূয়সী প্রশংসা করেছিলেন। The lives of Keyt  by Tissa Devendra (Sunday Observer), Retrieved 22 October 2015  গীতগোবিন্দম্ ২৪টি প্রবন্ধ (১২ সর্গ) ও ৭২ শ্লোকযুক্ত অষ্টপদী পংক্তির এমন এক সর্বাঙ্গসুন্দর গ্রন্থ যেখানে রাধা-কৃষ্ণের মিলন-বিরহ, অভিলাষ, প্রত্যাশা, নিরাশা, মান, ঈর্ষা, হর্ষোল্লাস তথা পুনর্মিলনের কাহিনি মধুর লালিত্যমণ্ডিত পদ দ্বারা সংবন্ধিত হয়েছে।  এই কাব্যের দশাবতার-স্তোত্রেই প্রথম গৌতম বুদ্ধকে 'যজ্ঞনিন্দাকারী' বিষ্ণুর অবতাররূপে উল্লেখ করা হয়েছে এবং কাব্যের শেষে ভগবানরূপী কৃষ্ণ ভক্ত রাধার শ্রীচরণ নিজের মাথায় রাখার যাচ্ঞা জানিয়েছেন, "দেহি পদপল্লবমুদারম্"। 'নবরসিক' জয়দেব এই কাব্যে শৃঙ্গার রসের মাধুর্যব্যঞ্জক বর্ণযুক্ত বৈদর্ভী রীতির অনুপম শৈলীর প্রয়োগ ঘটিয়েছেন। কাব্যটি দ্বাদশ সর্গে বিভক্ত। যথা: ১) সমোদদামোদর ২) সক্লেশকেশব ৩) মুগ্ধ মধুসূদন ৪) স্নিগ্ধ মধুসূদন ৫) সাকাংক্ষ পুণ্ডরীকাক্ষ ৬) কুণ্ঠবৈকুণ্ঠ ৭) নাগরনারায়ণ ৮) বিলক্ষলক্ষ্মীপতি ৯) মন্দমুকুন্দ ১০) চতুর চতুর্ভুজ ১১) সানন্দ দামোদর ১২) সুপ্রীতিপীতাম্বর।  thumb|কবি জয়দেব ভগবান বিষ্ণুর সামনে প্রণত  তথ্যসূত্র  বহিঃসংযোগ   The Gita Govinda: a Multimedia Presentation  বিষয়শ্রেণী:কাব্য বিষয়শ্রেণী:কৃষ্ণ বিষয়শ্রেণী:বৈষ্ণবধর্ম বিষয়শ্রেণী:হিন্দু ধর্মগ্রন্থ বিষয়শ্রেণী:সংস্কৃত কবিতা বিষয়শ্রেণী:ভক্তি আন্দোলন বিষয়শ্রেণী:মধ্যযুগীয় ভারতীয় সাহিত্য বিষয়শ্রেণী:বৈষ্ণব সম্প্রদায়
thumb|200px|উবুন্টু, লিনাক্সের অন্যতম জনপ্রিয় ডিস্ট্রিবিউশন লিনাক্স ডিস্ট্রিবিউশন হলো লিনাক্স পরিবারের ইউনিক্স-সদৃশ অপারেটিং সিস্টেম যাতে লিনাক্স কার্নেল, কার্নেল বাদে গ্নু অপারেটিং সিস্টেমের অন্যান্য অংশ ও অন্যান্য প্রয়োজনীয় সফটওয়্যার থাকে।  ইতিহাস লিনাস টরভল্ডস লিনাক্স কার্নেল তৈরি করেন এবং ১৯৯১ সালে এর প্রথম রূপ বাজারে নিয়ে আসেন। লিনাক্স প্রথমে শুধু সোর্স কোড বিতরণ করা হত, এবং পরে ডাউনলোডযোগ্য ফ্লপি ডিস্ক ইমেজের জোড়া হিসেবে বাজারে আসে। প্রতিস্থাপন পদ্ধতি জটিল হওয়ার কারণে, বিশেষ করে সহজলভ্য সফটওয়্যারের জন্য, প্রতিস্থাপন পদ্ধতি সহজ করতে এর বিতরণ বন্ধ করে দেওয়া হয়।Berlich, Ruediger (April 2001). "ALL YOU NEED TO KNOW ABOUT... The early history of Linux, Part 2, Re: distribution" (PDF). LinuxUser  ধরন লিনাক্স ডিস্ট্রিবিউশন নিম্নোক্ত যে কোন ধরনের হতে পারেঃ   বাণিজ্যিক বা অবাণিজ্যিক  এন্টারপ্রাইজ, পাওয়ার ও বাড়িতে ব্যবহারকারীদের জন্য তৈরিকৃত  বিভিন্ন ধরনের হার্ডওয়্যার বা বিশেষ-প্লাটফর্মে ব্যবহার উপযোগী  সার্ভার, ডেক্সটপ, ও এমবেডেড ডিভাইসের জন্য তৈরিকৃত  সাধারণ কাজে ব্যবহৃত বা বিশেষায়িত মেশিন কার্যক্রম (যেমন ফায়ারওয়াল, নেটওয়ার্ক রাউটার, ও কম্পিউটার ক্লাস্টারস) এর জন্য  বিশেষ ব্যবহারকারী দল, যেমন ভাষার আন্তর্জাতিকীকরণ ও স্থানীয়করণ, বা সঙ্গীতায়োজন, বা বৈজ্ঞানিক কম্পিউটার প্যাকেজের জন্য  প্রাথমিকভাবে নিরাপত্তা, ব্যবহার যোগ্যতা, স্থানান্তর যোগ্যতার জন্য নির্মিত।  তথ্যসূত্র   বহিঃসংযোগ   বিষয়শ্রেণী:লিনাক্স ডিস্ট্রিবিউশন
পাকিস্তান ফুটবল ফেডারেশন (; এছাড়াও সংক্ষেপে পিএফএফ নামে পরিচিত) হচ্ছে পাকিস্তানের ফুটবলের সর্বোচ্চ নিয়ন্ত্রক সংস্থা। এই সংস্থাটি পশ্চিম পকিস্তান ফুটবল ফেডারেশন নামে ১৯৪৭ সালে প্রতিষ্ঠিত হয়েছে এবং ১৯৭১ সালে বর্তমান নামে নামকরণ করার পূর্ব পর্যন্ত এই নামেই পরিচিত ছিল। এটি প্রতিষ্ঠার পরের বছর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর পাকিস্তানের পাঞ্জাবের লাহোরের পাঞ্জাব স্টেডিয়ামের বিপরিত পাশে ফুটবল হাউজে অবস্থিত।  এই সংস্থাটি পাকিস্তানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে পাকিস্তান প্রিমিয়ার লীগ, জাতীয় নারী ফুটবল চ্যাম্পিয়নশিপ এবং পাকিস্তান জাতীয় ফুটবল চ্যালেঞ্জ কাপের মতো প্রতিযোগিতার সকল কার্যক্রম পরিচালনা করে। এছাড়াও এটি পাকিস্তানের প্রায় সকল ক্লাবের কার্যক্রম নিয়ন্ত্রণ করে; পাকিস্তানের সকল ফুটবল ক্লাবকে এর সদস্য হতে হয়। এই সংস্থার ৮টি রাজ্য সংগঠন রয়েছে, যার মধ্যে ইসলামাবাদ ফুটবল অ্যাসোসিয়েশন অন্যতম। বর্তমানে পাকিস্তান ফুটবল ফেডারেশনের সভাপতির দায়িত্ব পালন করছেন হামজা খান এবং সাধারণ সম্পাদকের দায়িত্ব পালন করছেন মানিজেহ জাইনলি।  ইতিহাস পাকিস্তান স্বাধীনতা লাভের পর ১৯৪৭ সালের ৫ই ডিসেম্বর তারিখে মোহাম্মদ আলী জিন্নাহ কর্তৃক পাকিস্তান ফুটবল ফেডারেশন প্রতিষ্ঠিত হয়েছে। ১৯৪৮ সালে এটি ফিফার সদস্যপদ লাভ করে। ১৯৫৪ সালে এশিয়ান ফুটবল কনফেডারেশন প্রতিষ্ঠিত হলে এর প্রতিষ্ঠাতা সদস্য হিসাবে যোগ দেয় পাকিস্তান।  পাকিস্তান ফুটবল ফেডারেশন ১৯৪৮ সালে করাচিতে প্রথম জাতীয় চ্যাম্পিয়নশিপের আয়োজন করে।  কর্মকর্তা   অবস্থান  নাম সভাপতি  হামজা খান সহ-সভাপতি   সাধারণ সম্পাদক  মানিজেহ জাইনলি কোষাধ্যক্ষ  আদনান উস সাদিক গণমাধ্যম এবং যোগাযোগ পরিচালক  মির শাব্বার আলি প্রযুক্তিগত পরিচালক  ড্যানিয়েল লিমোনেস ফুটসাল সমন্বয়কারী   জাতীয় দলের কোচ (পুরুষ)   জাতীয় দলের কোচ (নারী)   রেফারি সমন্বয়কারী  আদনান উস সাদিক  প্রতিযোগিতা  পাকিস্তান প্রিমিয়ার লিগ  পাকিস্তান ফুটবল ফেডারেশন লিগ  পাকিস্তান জাতীয় ফুটবল চ্যালেন্স কাপ  জিও সুপার ফুটবল লিগ  কেএএসবি প্রিমিয়ার লিগ  তথ্যসূত্র  বহিঃসংযোগ     ফিফা-এ পাকিস্তান ফুটবল ফেডারেশন    এএফসি-এ পাকিস্তান ফুটবল ফেডারেশন   বিষয়শ্রেণী:পাকিস্তান ফুটবল ফেডারেশন বিষয়শ্রেণী:১৯৪৭-এ পাকিস্তান-এ প্রতিষ্ঠিত বিষয়শ্রেণী:১৯৪৭-এ প্রতিষ্ঠিত ক্রীড়া সংস্থা বিষয়শ্রেণী:পাকিস্তানের ফুটবল নিয়ন্ত্রক সংস্থা বিষয়শ্রেণী:পাকিস্তানের ফুটবল পরিচালনা পরিষদ বিষয়শ্রেণী:এএফসির সদস্য বিষয়শ্রেণী:পাকিস্তানে ক্রীড়া পরিচালনা পরিষদ বিষয়শ্রেণী:১৯৪৭-এ পাকিস্তানে প্রতিষ্ঠিত বিষয়শ্রেণী:দক্ষিণ এশীয় ফুটবল ফেডারেশনের জাতীয় সদস্য
পাবনা পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্র্ডের পরিচালিত ৮০টি পল্লী বিদ্যুৎ সমিতি মধ্যে একটি। পাবনা পল্লী বিদ্যুৎ সমিতি রাজশাহী বিভাগের পাবনা জেলার কয়েকটি জোনাল অফিসের মাধ্যমে  ৮টি উপজেলায় বিদ্যুৎ সেবা প্রদান করে থাকে। এ পল্লী বিদ্যুৎ সমিতিটি প্রতিষ্ঠিত হয় ০৯ এপ্রিল ১৯৮১ সালে।  ইতিহাস এ সমিতিটি ০৯ এপ্্রিল ১৯৮১ সালে রেজিস্ট্রেশন প্রাপ্ত হয় এবং ১০ জানুয়ারী ১৯৮৪ সালে এ যাত্রা শুরু হয়। এ সমিতির অধীন ৪০টি উইনয়ন ও ৯১৫টি গ্রাম রয়েছে। এ সব এলাকায় শতভাগ বিদ্যুৎ প্রদান করা হয়। চাটমোহর, অফিসটি প্রধান অফিস হিসাবে ব্যবহার হয়।  ভিশন ও মিশন ভিশন : পবিসের আঁওতাধীন সকল গ্রাহক সদস্যকেগণকে সর্বনিম্ন মূল্যে পর্যাপ্ত গুনগত মানের বিদ্যুৎ সরবরাহ করা। মিশন :   অত্র পবিসের আঁওতাধীন সকল জনগনকে  বৈদ্যুতিক সেবার মধ্যে আনয়ন করা  ।  নির্ভরযোগ্য ,নিরাপদ ও নিরবিচ্ছিন্ন বিদ্যুৎ সরবরাহ নিশ্চিত করা ।  সর্বনিম্ন মূল্যে বিদ্যুৎ সরবরাহ করা ।  পল্লী এলাকা বিদ্যুতায়নে শহর ও গ্রামের মধ্যকার বৈষম্য সর্বনিম্ন পর্যায়ে কমিয়ে আনা এবং দারিদ্র দূরীকরনে কর্মতৎপরতা ত্বরান্বিত করা ।  জোনাল অফিস সমূহ এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:  দাশুরিয়া জোনাল অফিস  আটঘড়িয়া জোনাল অফিস  সাব জোনাল অফিস গুলো হচ্ছে  ফরিদপুর সাব জোনাল অফিস  ভাঙ্গুড়া সাব জোনাল অফিস।  গ্রাহক সংখ্যা এ পল্লী বিদ্যুৎ সমিতিতে ৩,৪০,২২৬  জন গ্রাহক রয়েছে।।  অন্যান্য তথ্য  মোট আয়তন=১১৫২ বর্গকিলোমিটার  অভিযোগ কেন্দ্র=১৩টি  সাব-ষ্টেশন (সংখ্যা ও ক্ষমতা)= ১০ টি,   বিদ্যুতায়িত লাইনের পরমিান = ৫২৯৭.৯৪৮ কি.মি.  সিষ্টেম লস= মে ২০২২ পর্যন্ত ক্রমপুঞ্জিত = ১২.২৮% ।  জনবল  কর্মকর্তা ও কর্মচারীর= ৪১৪ জন সমিতি বোর্ড মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩জন মহিলা পরিচালক আছেন।  আরো দেখুন জাতীয় গ্রিড  তথ্যসূত্র  বিষয়শ্রেণী:বাংলাদেশের পল্লী বিদ্যুৎ সমিতি বিষয়শ্রেণী:পাবনা জেলা বিষয়শ্রেণী:১৯৮১-এ বাংলাদেশে প্রতিষ্ঠিত
সেলিয়া নুনেস কোরিয়া (জন্ম ৯ মে ১৯৯০), সেলিয়া জাকরিয়াবা নামে বেশি পরিচিত , ব্রাজিলের জাকরিয়াবা জনগোষ্ঠীর একজন আদিবাসী শিক্ষাবিদ এবং কর্মী। তিনি ব্রাজিলের বিশ্ববিদ্যালয়গুলিতে বিতর্ক এবং বক্তৃতা দেওয়ার জন্য সর্বাধিক পরিচিত। এছাড়া অন্যান্য বিষয়ের মধ্যে আদিবাসী মহিলাদের মর্যাদা এবং অধিকার, আদিবাসী ভূমি অধিকার এবং আদিবাসী শিক্ষার অগ্রগতির প্রচারের জন্যও তিনি পরিচিত।   প্রারম্ভিক জীবন  জাকরিয়াবা ব্রাজিলের মিনাস গেরাইস রাজ্যের সাও জোয়াও দাস মিসিওসে পৌরসভায় জন্মগ্রহণ করেন। তিনি জুকুরনুক আদিবাসী রাজ্য বিদ্যালয়ে পড়াশোনা করেছেন। পরবর্তীতে ২০১৩ সালে, তিনি ফেডারেল ইউনিভার্সিটি অব মিনাস গেরাইসে আদিবাসী শিক্ষা নিয়ে পড়াশোনা এবং শিক্ষকতা করেন। ২০১৬ সালে যোগদানের পর, জাকরিয়াবা ২০১৮ সালে ব্রাসিলিয়া বিশ্ববিদ্যালয় থেকে শিক্ষায় স্নাতকোত্তর ডিগ্রি অর্জন করেন। তিনি তার গোত্রের প্রথম সদস্য যিনি স্নাতক ডিগ্রি অর্জন করেছেন।  জাক্রিয়াবা ১৩ বছর বয়স থেকেই আদিবাসী অধিকারের জন্য একজন কর্মী।   কর্মজীবন    শিক্ষাজীবন  ২০১৫ সালে, জাক্রিয়াবা মিনাস গেরাইস শিক্ষা বিভাগে আদিবাসী ব্রাজিলিয়ানদের প্রতিনিধিত্বকারী প্রথম আদিবাসী বংশোদ্ভূত ব্যক্তি হন।   তিনি ২০১৫ থেকে ২০১৭ সাল পর্যন্ত পদভুক্ত ছিলেন।  জাক্রিয়াবা দাবি করেন যে ব্রাজিলের আদিবাসী তরুণরা যে শিক্ষা পায় তা পর্যাপ্ত নয়। কারণ এটি তাদের ভূমির উপর তাদের অধিকার এবং তাদের ইতিহাস শেখায় না।  তিনি আরও বলেন যে পাশ্চাত্য শিক্ষায় সমস্ত জ্ঞান শিক্ষকের কাছ থেকে আসে। কিন্তু আদিবাসী শিক্ষায় সবাই জ্ঞান আহরণ করে ভাগ করে নেওয়ার জন্য।   ২০১৭ সাল থেকে, জাক্রিয়াবা ব্রাজিলের বিশ্ববিদ্যালয়গুলিতে আদিবাসী অধিকারের উপর কেন্দ্রীভূত বিভিন্ন সম্মেলন এবং বিতর্কে বক্তৃতা দিয়ে আসছেন। উদাহরণস্বরূপ আদিবাসী শিক্ষার প্রচার,  এবং ব্রাজিলে স্থানীয় ভাষার পুনরুজ্জীবনকে উৎসাহিত করা।    রাজনৈতিক জীবন  জাক্রিয়াবা মিনাস গেরাইসের আইনসভায় প্রস্তাবিত একটি বিলের বিরোধিতা করেছিলেন। এ বিলে বক্তাদের হেডড্রেস বা "অদ্ভুত" পোশাক পরা নিষিদ্ধ করা হবে বলে উত্থাপিত হয়। তিনি বলেন যে এই বিলটি স্থানীয় ভাষাভাষীদের দৃশ্যমানতা সীমিত করার উদ্দেশ্যে করা হয়েছিল।  ২০১৯ সালের ফেব্রুয়ারিতে, তিনি মিনাস গেরাইস থেকে সমাজতন্ত্র এবং লিবার্টি পার্টির প্রতিনিধি আউরিয়া ক্যারোলিনার উপদেষ্টা বোর্ডে যোগদান করেন।  ২০২২ সালের সাধারণ নির্বাচনে, জাক্রিয়াবা মিনাস গেরাইসের প্রথম আদিবাসী মহিলা হিসেবে ফেডারেল কংগ্রেসে নির্বাচিত হন। "Célia Xakriabá" (in Portuguese). Brasília: Câmara dos Deputados. Retrieved 27 May 2023. Leite, Letícia (10 January 2023). "Célia Xakriabá: "Congress will no longer be gray. It will be the same color as us, the color of genipap and annatto"". Sumaúma. Retrieved 27 May 2023.  টীকা    তথ্যসূত্র    বহিঃসংযোগ   বিষয়শ্রেণী:২১শ শতাব্দীর ব্রাজিলীয় নারী রাজনীতিবিদ বিষয়শ্রেণী:আদিবাসী অধিকার কর্মী
কালিয়াগঞ্জ ভারতের পশ্চিমবঙ্গ রাজ্যের উত্তর দিনাজপুর জেলার একটি শহর ও পৌরসভা এলাকা। এই থানায় পূর্ব গোয়ালগাঁও গ্রামটি যুক্ত।  ইতিহাস ১৭৯৩ সালে কালিয়াগঞ্জ অবিভক্ত দিনাজপুর জেলার থানা হিসেবে প্রতিষ্ঠিত হয়।ধনঞ্জয় রায়, দিনাজপুর জেলার ইতিহাস, কে পি বাগচী অ্যান্ড কোম্পানি কলকাতা, প্রথম প্রকাশ ২০০৬, পৃষ্ঠা ২১১   জনসংখ্যার উপাত্ত  ভারতের ২০০১ সালের আদমশুমারি অনুসারে কালিয়াগঞ্জ শহরের জনসংখ্যা হল ৪৭,৬৩৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে কালিয়াগঞ্জ এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   হরদেব দেবশর্মা  বিষয়শ্রেণী:উত্তর দিনাজপুর জেলার শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা বিষয়শ্রেণী:পশ্চিমবঙ্গের শহর
ডান|থাম্ব|ফ্যাক্টরিয়ালের সাথে স্টার্লিং-এর অনুমানের তুলনা গণিতে, স্টার্লিং-এর অনুমান (বা স্টার্লিং-এর সূত্র ) হলো ফ্যাক্টরিয়ালের জন্য একটি অনুমান যা মূলত একটি অসীমতট নির্দেশ করে। এটি একটি ভালো অনুমান, এমনকি   এর ছোট মানের জন্যও এটি প্রায় নির্ভুল মান প্রদর্শন করে। এটি জেমস স্টার্লিং এর নামানুসারে নামকরণ করা হয়েছে, যদিও একটি কাছাকাছি ও কম সুনির্দিষ্ট ফলাফল প্রথম আব্রাহাম ডি মোইভার প্রকাশ করেছিলেন।    এই অনুমান বর্ণনা করার একটি উপায় হলো ফ্যাক্টোরিয়ালের লগারিদম: যেখানে O নোটেশনের অর্থ হলো,  এর সকল বৃহৎ মানের জন্য,  এবং  এর মধ্যে পার্থক্য উক্ত লগারিদমের সর্বাধিক সমানুপাতিক হবে। তুলনা সর্টিংয়ের জন্য সবচেয়ে খারাপ-কেস লোয়ার বাউন্ডের মতো কম্পিউটার বিজ্ঞানের অ্যাপ্লিকেশনে, এর পরিবর্তে বাইনারি লগারিদম ব্যবহার করা সুবিধাজনক, যার সমতুল্য আকার হলো- উভয়ের ভিত্তির ত্রুটিকে আরও সুনির্দিষ্টভাবে প্রকাশ করা যেতে পারে নিম্নোক্তভাবে-   , যা ফ্যাক্টরিয়ালের জন্য আলোচ্য অনুমান সূত্রের সাথে সঙ্গতিপূর্ণ,   এখানে  প্রতীকের অর্থ হলো যে রাশিদ্বয় অসীমতট, অর্থাৎ যদি  অসীমের দিকে ধাবিত হয় তবে এই অনুপাতটি 1 এর নিকটবর্তী হয়। নিম্নলিখিত ব্যবধিটি  এর সকল মানের জন্য প্রযোজ্য, শুধুমাত্র অসীমতট হিসেবে প্রকাশ করে না :    তথ্যসূত্র   বিষয়শ্রেণী:আসন্নীকরণ বিষয়শ্রেণী:বিশ্লেষণী সংখ্যাতত্ত্ব বিষয়শ্রেণী:গামা ও সম্পর্কিত ফাংশন বিষয়শ্রেণী:বিশ্লেষণে উপপাদ্য
গম () বিশ্বব্যাপী উৎপাদিত একটি ঘাস জাতীয় উদ্ভিদ। গম বর্ষজীবী একবীজপত্রী উদ্ভিদ।যার আদি উৎপত্তি মধ্যপ্রাচ্যের লেভান্ট অঞ্চলে, কিন্তু এখন গম সারাবিশ্বে চাষ করা হয়। ২০০৭ সনে গমের বিশ্ব উৎপাদন ছিল ৬০৭ মিলিয়ন টন, যা ছিল বিশ্বের তৃতীয় সর্বাধিক উৎপাদিত শস্য। প্রথম ও দ্বিতীয় অবস্থানে ছিল যথাক্রমে ধান ও ভুট্টা।  বিশ্বব্যাপী গম এখন প্রোটিনের নিরামিষ উৎস হিসেবে জন্যে অত্যন্ত গুরুত্বপূর্ণ যা মানুষের খাদ্যে থাকা অত্যন্ত গুরুত্বপূর্ণ, গমে অধিক পরিমাণে প্রোটিন থাকে, এছাড়াও ধান ও ভূট্টাতেও এই প্রোটিন পাওয়া যায়। খাবার জন্যে ব্যবহৃত মোট উৎপাদিত শস্য অনুযায়ী, গম রয়েছে দ্বিতীয় অবস্থানে যখন থেকে ভুট্টাকে পশু খাদ্যের জন্যে ব্যবহার শুরু হয় এবং ধান রয়েছে প্রথম অবস্থানে যেহেতু ধান মানুষের খাদ্যের প্রধান শস্য।  গমের ব্যবহার  গম মানবসভ্যতার শুরুতে নগরভিত্তিক সমাজ ব্যবস্থার উদ্ভবের প্রধান হেতু ছিল কারণ গম ছিল আদি শস্য উপাদানের মধ্যে একটি যে শস্য বৃহৎ পরিমাণে চাষ করা যায় এবং অতিরিক্ত ফসল অনেক দিন পর্যন্ত গুদামজাত করে রাখা যায়। গম দানা একটি গুরুত্বপূর্ণ খাবার উপাদান যা গুড়ো করে তৈরি আটা নানারকম রুটি, বিস্কুট, কুকিজ, কেক, পিঠা, পাস্তা, নুডলস, তৈরিতে ব্যবহার করা হয়। এছাড়া বিয়ার, ভদকা ইত্যাদি মদ্য এবং জৈবজ্বালানী তৈরি করতেও গম ব্যবহৃত হয়। গমের খড় গৃহপালিত পশুর খাদ্য হিসেবে ব্যবহৃত হয় এছাড়া খড় ছাউনির জন্য নির্মাণ সামগ্রী হিসেব ব্যবহার করা হয়। জীবন বিজ্ঞান (vii): লেখক-তুষারকান্তি ষন্নিগ্রহী, প্রকাশক: সর্বভারতীয় শিক্ষক শিক্ষাকর্মী কংগ্রেস, দশম সংস্করণ ১৯৯৫,পৃ.৫৩,৫৪  উৎস এবং ইতিহাস thumb|upright|Spikelets of a hulled wheat, einkornthumb|গম ফসল গোলাজাত করার সময় একজন মহিলা– রায়সেন জেলা, মধ্যপ্রদেশ, ভারত alt=Wheat Farm in Behbahan, Iran|thumb|গম খামার– বেবাহা, ইরান   খাদ্য হিসেবে গম  thumb|left|গম বিভিন্ন ধরনের খাবারে ব্যবহার করা হয়   গম উৎপাদক দেশসমূহ  চীন, ভারত, যুক্তরাষ্ট্র, বাংলাদেশ, ইন্দোনেশিয়া, আফ্রিকা, নেপাল ও ভূটানসহ বেশ কিছু দেশ গম উৎপাদন করে থাকে। তবে গম উৎপাদনে শীর্ষ দেশসমূহ হচ্ছে:  + গমের প্রধান উৎপাদক দেশসমূহ(মিলিয়ন মেট্রিক টন ; ১ মিলিয়ন = ১০ লাখ)স্থানদেশ২০০৯২০১০২০১১২০১২ ১    ১১৫  ১১৫  ১১৭  ১২৬ ২    ৮০  ৮০  ৮৬  ৯৫ ৩    ৬০  ৬০  ৫৪  ৬২ ৪    ৩৮  ৪০  ৩৮  ৪০ ৫    ৬১  ৪১  ৫৬  ৩৮ ৬    ২১  ২২  ২৭  ৩০ ৭    ২৬  ২৩  ২৫  ২৭ ৮    ২৪  ২৩  ২৫  ২৪ ৯    ২৫  ২৪  ২২  ২২ ১০    ২০  ১৯  ২১  ২০ ১১    ২০  ১৬  ২২  ১৬ ১২    ১৩  ১৩  ১৩  ১৪ ১৩    ১৭  ৯  ২২  ১৩ ১৪    ১৪  ১৪  ১৫  ১৩ ১৫    ৯  ১৫  ১৪  ১১ —  বিশ্ব  ৬৮৬  ৭৫১  ৭০৪  ৬৭৫ সূত্র: জাতিসংঘ খাদ্য ও কৃষি   তথ্যসূত্র   বিষয়শ্রেণী:শস্য বিষয়শ্রেণী:প্রধান খাদ্য বিষয়শ্রেণী:গম বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
দাগী-কাচের সিলিং ধর্মীয় সম্প্রদায়ের একটি সমাজতাত্ত্বিক ঘটনা যা "কাচের সিলিং" ধারণার অনুরূপ। এই ধারণাটি গির্জার নেতৃত্বের মধ্যে একটি ভূমিকা অর্জন করতে চায় এমন মহিলাদের আপাত অসুবিধার চারপাশে আবর্তিত হয়। "স্টেইনড-গ্লাস সিলিং" শব্দটির ব্যবহার রূপক, যা কাঠামোর মধ্যে একটি নির্দিষ্ট স্তরের ক্ষমতা বা কর্তৃত্ব নির্দেশ করে যা মহিলারা গির্জার অনুক্রমের মধ্যে উপরে উঠতে চায় না। এটি হতে পারে একটি গোষ্ঠীর ডি জ্যুরে বাদে মহিলাদের পুরোহিত, বিশপ, যাজক, রাব্বি, বা অনুরূপ আলেম ব্যক্তিত্ব থেকে শুরু করে স্থানীয় মণ্ডলীর স্তরে লিঙ্গ বৈষম্য যা মহিলাদের নির্দিষ্ট মর্যাদা বা ক্ষমতার যে কোন ভূমিকায় উঠতে বাধা দেয়।  দাগী-কাচের সিলিং ধর্মীয় সম্প্রদায়ের মধ্যে লিঙ্গ-বিচ্ছিন্নতা এবং বৈষম্যের বিস্তৃত প্রবণতার একটি বিশেষ দিক, সংজ্ঞায়িত সামাজিক ভূমিকা এবং বাধাগুলি সাধারণত গির্জা গোষ্ঠীর ঐতিহ্য, মতবাদ বা মতবাদ দ্বারা সমর্থনযোগ্য।  "দাগযুক্ত কাচ" বাক্যাংশটি খ্রিস্টান উপাসনার স্থানে দাগযুক্ত কাচের শিল্পকর্মের ঘন ঘন স্থাপনকে বোঝায়।   পরিসংখ্যান  মহিলা পাদ্রীদের প্রতিরোধের সবচেয়ে উল্লেখযোগ্য উদাহরণগুলির মধ্যে রয়েছে বড় গির্জার পরিবেশে সিনিয়র যাজকের পদে থাকা। উদাহরণস্বরূপ, ইউনাইটেড মেথোডিস্ট চার্চে মার্কিন যুক্তরাষ্ট্রে ইউনাইটেড মেথোডিস্ট চার্চের শীর্ষ  ১০০  এর মধ্যে সদস্য সংখ্যা সহ কেবলমাত্র দুইজন মহিলা মন্ত্রী গির্জার নেতৃত্ব দিয়েছেন সাম্প্রতিকতম জাতীয় তথ্য (২০০৫) ইঙ্গিত দেয় যে বর্তমানে মহিলা সদস্যদের নেতৃত্বে কোন মহিলা মন্ত্রী নেই ইউএমসি ইউনাইটেড মেথোডিস্ট চার্চে বিশপের অবস্থানের জন্য প্রতিরোধ আরও দ্রুত হ্রাস পেয়েছে। ২০০৪-২০০৮ এর জন্য, মার্কিন যুক্তরাষ্ট্রে কর্মরত ৫০ (৩০%)  ইউনাইটেড মেথডিস্ট বিশপের মধ্যে ১৫  জন নারী।   উল্লেখযোগ্য মানুষ  ১। মার্জোরি ম্যাথিউস, ১৯৮০ সালে ইউনাইটেড মেথোডিস্ট চার্চে বিশপ নির্বাচিত হন। তিনি প্রথম মার্কিন নারী ছিলেন একজন মার্কিন প্রধান খ্রিস্টান সম্প্রদায়ের বিশপ হিসেবে নির্বাচিত।  ২। জুলি পেনিংটন-রাসেল, প্রথম ব্যাপটিস্ট চার্চের সিনিয়র যাজক (ডেকাতুর, জর্জিয়া) (৮/২০০৭ -বর্তমান)। সিনিয়র যাজক হিসাবে একজন মহিলার সাথে সাউদার্ন ব্যাপটিস্ট কনভেনশনের সাথে যুক্ত সবচেয়ে বড় গির্জা (৪৮৩/২৬৯৬ সদস্যের সাপ্তাহিক উপাসনা উপস্থিতি "১৮০৪ বাসিন্দা এবং ৮৯২ অনাবাসী")।  ৩। বারবারা হ্যারিস - অ্যাঙ্গলিকান কমিউনিয়নে বিশপ হিসেবে নিযুক্ত প্রথম মহিলা (১৯৮৯) ক্যাথরিন জেফার্টস শোরী - বিশ্বব্যাপী অ্যাঙ্গলিকান কমিউনিয়ান (২০০৬) এর প্রাইমেট হিসাবে নির্বাচিত প্রথম মহিলা  ৪। এলিজাবেথ ইটন - আমেরিকার ইভানজেলিক্যাল চার্চের প্রধান বিশপ হিসেবে নির্বাচিত প্রথম মহিলা (২০১৩)   তথ্যসূত্র    ^ http://www.umnexus.org/?p=28  ইউনাইটেড মেথডিস্ট নেক্সাস। সংগ্রহের তারিখ ২০০০-০২-২০  ^ https://web.archive.org/web/20081005061421/http://aglorybe.com/#Research_pdf সংগ্রহের তারিখ ২০০৭-১০- ২৪   ^ http://www.gcsrw.org/the_flyer/flyer_archives/2004%20SON.pdf দ্য ফ্লায়ার। ইউনাইটেড মেথোডিস্ট চার্চে মহিলাদের অবস্থা এবং ভূমিকা সাধারণ কমিশন। সংগ্রহের তারিখ  ২০০৭-৯-৮  বিষয়শ্রেণী:ধর্মীয় আন্দোলনে নারী অধিকার
থাম্ব|alt=Glassy smooth featureless rectangular cooktop set nearly flush with a kitchen counter|ইনডাকশন চুলা  ইনডাকশন কুকিং (ইংরেজি Induction Cooking) একটি অত্যাধুনিক রন্ধন পদ্ধতি৷ প্রচলিত সব রন্ধন পদ্ধতি থেকে এটি যথেষ্ট আলাদা এবং রীতিমত বিস্ময়কর। ইনডাকশন কুকিং বা আবেশ রন্ধন পদ্ধতিতে "আবেশিক তাপ" সৃষ্টি করে রন্ধন করা হয়৷ আবেশ রন্ধনপৃষ্ঠ হিসাবে একটি ফেরো চুম্বকীয় ধাতুর পাত ব্যবহার করা হয়, যা সমগ্র রন্ধন-পাত্রটি গরম না করে রন্ধন সমাধা করতে পারে৷ <ref name="গ্রন্থ ১"    ইনডাকশন কুকারের নির্মাণ পদ্ধতি   থাম্ব  ইনডাকশন কুকারে রন্ধন পাত্রের তলায় তামার তারের একটি কুণ্ডলী জড়ানো থাকে৷ তারের তলায় থাকে একটি কুলিং ফ্যান৷ তামার তারের কুণ্ডলীটির মাঝে পরিবর্তী প্রবাহ প্রবাহিত করানো হয়৷ কুণ্ডলীটির কাছে থাকা একটা মূল এবং অন্য একটা সহকারী প্রবাহ উৎস জড়িয়ে তামার কুণ্ডলীর মধ্যে বিদ্যুৎ প্রবাহের সৃষ্টি করা হয়৷ সেই প্রবাহ একটি পরিবর্তী চুম্বকীয় ক্ষেত্র উৎপন্ন করে৷ সেই চুম্বকীয় ক্ষেত্রই আবার পাত্রটিতে আবেশিক বৈদ্যুতিক প্রবাহের সৃষ্টি করে৷ ধাতুর পাত্রটির মধ্য দিয়ে যাওয়া বিদ্যুত প্রবাহ একটি "রোধকীয় তাপ" সৃষ্টি করে এবং সেই খাদ্যবস্তুকে উত্তপ্ত করে তোলে৷ এই তাপের সহায়তায় রান্নাবান্না করা , ঠাণ্ডা খাদ্য গরম করা ইত্যাদি সকল রন্ধন কার্য করা যায়।   ইনডাকশন কুকারের সুবিধা    ইনডাকশন কুকারে তাপ সৃষ্টি হওয়ার প্রক্রিয়া অতি দ্রুত৷  অন্য সকল রন্ধন-পাত্রের তুলনায় ইনডাকশন কুকারের তাপীয় ক্ষমতা বহু উন্নত৷  বহু সময়ধরে স্থিরভাবে তাপ সৃষ্টি করতে ইনডাকশন কুকারের সমকক্ষ কোনো কিছু নাই৷  ইনডাকশন কুকারের তাপ নিয়ন্ত্রয় ব্যবস্থা বেশ উন্নত৷  হটপ্লেট ইত্যাদি তাপ সৃষ্টি করা প্রক্রিয়া যথেষ্ট বিপজ্জনক যদিও ইনডাকশ্যন কুকার কিন্তু সম্পূর্ণ নিরাপদ,কারণ এর বাইরে, রন্ধন-পৃষ্ঠে তাপ সৃষ্টি হয় না৷   তথ্যসূত্র   বিষয়শ্রেণী:রান্নার সরঞ্জাম বিষয়শ্রেণী:তড়িৎ-চুম্বকীয় যন্ত্রের উপাদান
২০০৪ এএফসি কাপ হল এশীয় আন্তর্জাতিক ক্লাব ফুটবলের দ্বিতীয় সারি এএফসি কাপ প্রতিযোগিতার সর্বপ্রথম আসর। এই আসরে একটি সর্ব-সিরিয়ান ফাইনালে আল-জইশ ক্লাব চ্যাম্পিয়ন হয়েছিল এবং এএফসি কাপের প্রথম চ্যাম্পিয়ন হিসেবে অবতীর্ণ হয়েছিল।  উপমহাদেশীয় ক্লাবের মধ্যে ভারতের ইস্টবেঙ্গল ক্লাব কোয়ার্টার-ফাইনাল পর্যন্ত অগ্রসর হয়ে নজর কেড়েছিল।  দল দক্ষিণ ও মধ্য এশিয়া  ইস্টবেঙ্গল  মহিন্দ্র ইউনাইটেড  মুক্তিযোদ্ধা সংসদ ক্রীড়া চক্র  নিসা আসগাবাত  নেবিৎচি বলকানাবাত  পূর্ব এশিয়া  হ্যাপি ভ্যালি এএ  পশ্চিম এশিয়া  আল-জইশ  আল-ওয়াহদা  ধোফার ক্লাব  অলিম্পিক বেইরুট  আল-নেজমেহ  আল-শাব ইব  দক্ষিণ-পূর্ব এশিয়া  ভ্যালেন্সিয়া ফুটবল ক্লাব  আইল্যান্ড ক্লাব  গেলাং ইউনাইটেড  হোম ইউনাইটেড  পেরাক এফএ  নেগেরি সেমবিলান এফএ  গ্রুপ পর্ব প্রতি গ্রুপের চ্যাম্পিয়ন এবং শ্রেষ্ঠ তিনটি রানার্সআপ দল নকআউট পর্বে উত্তীর্ণ হয়েছিল। গ্রুপ এ   * = মুক্তিযোদ্ধা সংসদ ক্রীড়া চক্র মাঠে উপস্থিত হতে না পারায় আল-শাব ইবকে ৩–০ ফলাফলে জয়ী ঘোষণা করা হয়।  ^ = ইয়েমেনে ধর্মঘট দেখা দিলে আল-শাব ইব ম্যাচ আয়োজনে ব্যর্থ হয়।  গ্রুপ বি  গ্রুপ সি  গ্রুপ ডি  গ্রুপ ই  নক-আউট পর্ব  গোলদাতা  তথ্যসূত্র  বহিঃসংযোগ অফিসিয়াল সাইট এএফসি ক্যালেন্ডার অফ ইভেন্টস ২০০৭  বিষয়শ্রেণী:এএফসি কাপ বিষয়শ্রেণী:২০০৪-এ এশীয় ফুটবল
মেরিক ব্রায়ান গারল্যান্ড (জন্ম নভেম্বর ১৩, ১৯৫২) আমেরিকান ফেডারেল বিচারক। তিনি ২০১৩ থেকে ২০২০ সাল পর্যন্ত আমেরিকা যুক্তরাষ্ট্রের কলম্বিয়া সার্কিট জেলার জন্য আপিল আদালতের প্রধান বিচারক ছিলেন। রাষ্ট্রপতি বিল ক্লিনটন কর্তৃক মনোনীত হওয়ার পরে ১৯৯৭ সাল থেকে তিনি সেই আদালতে দায়িত্ব পালন করেছেন।  ২০১৬ সালে, গারল্যান্ডকে রাষ্ট্রপতি বারাক ওবামা আন্তোনিন স্কালিয়ার মৃত্যুর পরে সুপ্রিম কোর্টে মনোনীত করেছিলেন। তবে, রিপাবলিকান নিয়ন্ত্রিত ওই সিনেটে, তার মনোনয়নের শুনানি আর কখনোই অনুষ্ঠিত হয়নি এবং ৩ জানুয়ারী, ২০১৭ এ তার মনোনয়নের মেয়াদ শেষ হয়ে গেছে।  ২০২১ সালের জানুয়ারিতে রাষ্ট্রপতি জো বাাইডেন তার মন্ত্রিসভায় গারল্যান্ডকে মার্কিন যুক্তরাষ্ট্রের অ্যাটর্নি জেনারেল মনোনীত করেছেন।   জীবনের প্রথমার্ধ  গারল্যান্ডের জন্ম শিকাগোর, ইলিনয়ে। তিনি হার্ভার্ড কলেজ এবং হার্ভার্ড আইন স্কুল থেকে স্নাতক হন।   বিচারিক ক্যারিয়ার  গারল্যান্ড আর্নল্ড অ্যান্ড পোর্টারে কর্পোরেট মামলা মোকদ্দমার অনুশীলন করেছিলেন এবং মার্কিন বিচার বিভাগে ফেডারেল প্রসিকিউটর হিসাবে কাজ করেছিলেন, যেখানে তিনি ওকলাহোমা সিটি বোমা হামলার তদন্ত ও বিচারের ক্ষেত্রে মুখ্য ভূমিকা পালন করেছিলেন।  ১৯৯৫ সালে, গারল্যান্ডকে কলম্বিয়া সার্কিট জেলার জন্য ইউএস আদালতের আপিল বিভাগে নিযুক্ত করা হয়েছিল, এবং (সিনেটের নিশ্চিতকরণে বিলম্বের পরে) ১৯৯৭ সালে বেঞ্চ গ্রহণ করেছিলেন। ২০০৯ এবং ২০১০ সালে গারল্যান্ডকে রাষ্ট্রপতি বারাক ওবামা সুপ্রিম কোর্টে দুটি উদ্বোধনের জন্য বিবেচনা করেছিলেন।   সুপ্রিম কোর্টের মনোনয়ন  ১৬ মার্চ, ২০১৬-তে ওবামা আন্তোলিন স্কালিয়ার মৃত্যুর ফলে সৃষ্ট শূন্যস্থান পূরণের জন্য গারল্যান্ডকে সুপ্রিম কোর্টের সহযোগী বিচারপতি হিসাবে কাজ করার জন্য মনোনীত করেছিলেন।  ইতিহাসের যে কোনো সুপ্রিম কোর্টের মনোনীত প্রার্থীর চেয়ে গারল্যান্ডের ফেডারেল বিচারিক অভিজ্ঞতা বেশি রয়েছে।Sarah Wheaton, Josh Gerstein & Seung Min Kim, Obama picks Merrick Garland for Supreme Court, Politico (March 16, 2016). তিনি ১৯৭১ সালে লুইস এফ পাওয়েল, জুনিয়রের পর সুপ্রিম কোর্টের সবচেয়ে প্রবীণ মনোনীত প্রার্থী।  রিপাবলিকানরা গারল্যান্ডকে নিশ্চিতকরণ শুনানি দিতে অস্বীকার করার পরে, গারল্যান্ডের মনোনয়নের মেয়াদ শেষ হয়েছিল জানুয়ারী ২০১৭ সালে ডোনাল্ড ট্রাম্পের অভিষেকের কিছু আগে। ট্রাম্প বলেছিলেন যে তিনি ৩১ জানুয়ারি, ২০১৭-এ সুপ্রিম কোর্টের জন্য তার বিচারপতি মনোনীত প্রার্থী ঘোষণা করবেন।   মার্কিন যুক্তরাষ্ট্রের অ্যাটর্নি জেনারেল মনোনয়ন  ২০২১ সালের ৬ জানুয়ারী, রাষ্ট্রপতি জো বিডেন বলেছিলেন যে তিনি গারল্যান্ডকে তার প্রশাসনের সময় মার্কিন যুক্তরাষ্ট্রের অ্যাটর্নি জেনারেল হিসাবে মনোনীত করবেন।   ব্যক্তিগত জীবন  গারল্যান্ড লিনকে ১৯৭৭ সালে বিয়ে করেন। তিনি মেরিল্যান্ডের বেথেসদা শহরে থাকেন।   তথ্যসূত্র   বহিঃসংযোগ    বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:বাইডেন প্রশাসনের কর্মী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:হার্ভার্ড ল স্কুলের প্রাক্তন শিক্ষার্থী
নিকোলাস পুয়েচ (জন্ম ১৯৪৩) একজন ফরাসি ধনকুবের উত্তরাধিকারী এবং ব্যবসায়ী, থিয়েরি হার্মেসের পঞ্চম প্রজন্মের বংশধর। তিনি ২০১৪ সালে কোম্পানির তত্ত্বাবধায়ক বোর্ড থেকে পদত্যাগ করেছিলেন, কিন্তু এখনও হার্মিসের ৫% এর মালিক।   নিকোলাস পুয়েচ ১৯৪৩ সালে ফ্রান্সিস পুয়েচ এবং ইভোন হার্মেসের ছেলে নিউইলি-সুর-সেইনে ঘরে জন্মগ্রহণ করেছিলেন।   তিনি বার্ট্রান্ড পুয়েচের ভাই এবং জিন-লুই ডুমাসের চাচাতো ভাই।   পুয়েচ সুইজারল্যান্ডের মার্টিগনিতে থাকেন।    তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি ব্যবসায়ী বিষয়শ্রেণী:ফরাসি শতকোটিপতি বিষয়শ্রেণী:সুইজারল্যান্ডে ফরাসি প্রবাসী
আর্মেনীয় মনাস্টেরি সমূহ , হল ইরানের মধ্যে অবস্থিত পশ্চিম আজারবাইজান এবং পূর্ব আজারবাইজান প্রদেশের তিনটি আর্মেনীয় গীর্জা যা প্রতিষ্ঠিত হয় খ্রিস্টাব্দ সপ্তম এবং চতুর্দশ শতাব্দীতে। এইগুলো হল সেন্ট থ্যাডিয়াস আশ্রম, সেন্ট স্টেফানোস আশ্রম, এবং জর্জর চ্যাপেল। ৮ জুলাই, ২০০৮ এ ওয়ার্ল্ড হেরিটেজ কমিটির ৩২তম অধিবেশনে ইউনেস্কো'র ওয়ার্ল্ড হেরিটেজ তালিকায় সাংস্কৃতিক ঐতিহ্য হিসেবে এটি তালিকাভুক্ত হয়। তিন গীর্জাগুলির মোট এলাকা,  এবং ইউনেস্কোর মানদণ্ড নং (ii), (iii), এবং (vi) এ তালিকাভুক্ত করা হয়েছে আর্মেনীয় স্থাপত্য এবং ঐতিহ্যের অসাধারণ প্রদর্শশনীর জন্য। এছাড়াও এটি ওই অঞ্চলে আর্মেনীয় সংস্কৃতির বিস্তারের একটি মুখ্য কেন্দ্র এবং সেন্ট থ্যাডিয়াসের, যিনি আর্মেনীয় ধর্মীয় ঐতিহ্যের একজন প্রমুখ ব্যক্তিত্ব, তাঁর তীর্থযাত্রাকেন্দ্র হিসাবে পরিচিত। বর্তমানে এই গীর্জাগুলি হল প্রাচীন আর্মেনীয় সংস্কৃতির দক্ষিণ-পূূর্ব প্রান্তের দৃষ্টান্ত।  বিষয়শ্রেণী:ইরানের বিশ্ব ঐতিহ্যবাহী স্থান